cyanic-selkie/wikianc huggingface dataset:
பன்ராசுரிக்கு போர் (2015 திரைப்படம்)
ஃபெண்டாஸ்டிக் ஃபோர்  (Fantastic Four) என்பது 2015 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 20ஆம் சென்சுரி பாக்ஸ் என்ற நிறுவனம் தயாரித்து மற்றும் விநியோகிக்கும் மூன்றாவது மற்றும் இறுதி மீளுருவாக்கத் திரைப்படம் ஆகும்.
இந்த திரைப்படத்தை 'ஜோஷ் ட்ராங்க்' என்பவர் இயக்க, மைல்ஸ் டெல்லர், மைக்கேல் பி. ஜோர்டான், கேற் மாறா, ஜேமி பெல், உரொபி கெபெல், இறெக் ஈ. கேத்தி மற்றும் இரிம் பிளேக்கு நெல்சன் ஆகியோர் நடித்துள்ளார்கள். ஃபெண்டாஸ்டிக் ஃபோர் என்ற படம் ஆகஸ்ட் 4, 2015 அன்று நியூயார்க் நகரில் உள்ள வில்லியம்ஸ்பர்க் சினிமாஸில் திரையிடப்பட்டது, ஆகஸ்ட் 7 அன்று ஐக்கிய அமெரிக்காவில் வெளியிடப்பட்டது. இந்த திரைப்படத்தில் நடித்த நடிகர்களின் நடிப்பு மற்றும் இசைக்கு பாராட்டுக்களைப் பெற்றிருந்தாலும், அதன் திரைக்கதை, இயக்கம், நகைச்சுவை இல்லாமை, விறுவிறுப்பற்ற காட்சிகள் போன்றவற்றிக்கு விமர்சகர்களால் எதிர்மறை விமர்சனங்கள் விமர்சிக்கப்பட்டது. இதனால் இந்த படம் பரவலாக தடைசெய்யப்பட்டது.
இப்படம் வசூல் ரீதியாக தோல்வி அடைந்தது. 155 மில்லியன் டாலர் உற்பத்தி செலவில் உலகளவில் 168 மில்லியன் டாலர்களை வசூலித்தது, மேலும் 100 மில்லியனுக்கும் அதிகமாக உற்பத்தி வருமானம் இழந்தது.
வெளி இணைப்புகள்
பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:பிரித்தானிய திரைப்படங்கள் பகுப்பு:செருமானியத் திரைப்படங்கள்
கண்வலி
சிகிச்சை :
வெதுவெதுப்பான நீர் உபயோகித்து கண் இமைகளுடன் ஒட்டியுள்ள வெளித்தள்ளியுள்ள பொருள்களை நீக்க வேண்டும். நோய் தொற்றுதலைச் சரிசெய்ய கண் சொட்டு மருந்து அல்லது நோய் எதிர்ப்பு மருந்துகள் போன்றவற்றை பயன்படுத்த வேண்டும். ஒவ்வாமை கன்ஜக்டிவிடிஸ் நோயைக் குணப்படுத்த ஆன்டி ஹிஸ்டமைன் கலந்த கண் சொட்டு மருந்தை பயன்படுத்தலாம்.
வெளி இணைப்பு:
http://en.wikipedia.org/wiki/Conjuctivitis
பகுப்பு:நோய்கள் பகுப்பு:குறுங்கட்டுரைகள் பகுப்பு:கண்
கிழவனேரி ஊராட்சி
கிழவனேரி ஊராட்சி (Kilavaneri Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில் வட்டாரத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2103 ஆகும். இவர்களில் பெண்கள் 1047 பேரும் ஆண்கள் 1056 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
திருப்பனந்தாள் ஊராட்சி ஒன்றியம்
திருப்பனந்தாள் ஊராட்சி ஒன்றியம், தமிழ்நாட்டின் தஞ்சாவூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். திருப்பனந்தாள் ஊராட்சி ஒன்றியம் நாற்பத்து நான்கு ஊராட்சி மன்றங்களைக் கொண்டுள்ளது. திருவிடைமருதூர் வட்டத்தில் அமைந்த திருப்பனந்தாள் ஊராட்சி ஒன்றியத்தின் வட்டார வளர்ச்சி அலுவலகம் திருப்பனந்தாளில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருப்பனந்தாள் ஊராட்சி ஒன்றியத்தின் மொத்த மக்கள் தொகை 1,04,663 ஆகும். அதில் பட்டியல் இன மக்களின்  தொகை 42,267 ஆக உள்ளது. பட்டியல் பழங்குடி மக்களின் தொகை 278 ஆக உள்ளது.
ஒரு கல்லூரியின் கதை
ஒரு கல்லூரியின் கதை 2005 ஆம் ஆண்டு ஆர்யா மற்றும் சோனியா அகர்வால் நடிப்பில், நந்தா பெரியசாமி இயக்கத்தில், யுவன் சங்கர் ராஜா இசையில் வெளியான தமிழ் திரைப்படம். இப்படம் தெலுங்கில் காலேஜ் டேஸ் என்று மொழிமாற்றப்பட்டு 2008 இல் வெளியானது.
கதைச்சுருக்கம்
கல்லூரி நண்பர்கள் ஐந்து வருடங்களுக்குப் பிறகு சந்திக்க விரும்புகிறார்கள். துரதிர்ஷ்டவசமாக அவர்களின் நண்பன் சத்யா (ஆர்யா) கோமா நிலையில் இருப்பதாக அவன் தந்தை வந்து தெரிவிக்கிறார். மனநிலை சோதனையில் சத்யா தன் கல்லூரி காலத்தில் நடந்த சம்பவங்களை நினைவுகூர்வதாக அவனைப் பரிசோதிக்கும் மருத்துவர் (சாருஹாசன்) தெரிவிக்கிறார். கல்லூரியில் தன்னுடன் படித்த ஜோதியை (சோனியா அகர்வால்) சத்யா காதலித்துள்ளான். ஆனால் படிப்பை முடிக்கும்வரை அவன் தன் காதலை ஜோதியிடம் தெரிவிக்கவில்லை. இது அவன் மனநிலையை வெகுவாக பாதித்துள்ளதாக கூறும் மருத்துவர், மீண்டும் அவனுடைய கல்லூரி காலத்திற்கு சென்றால் மட்டுமே அவன் நினைவுகளை மீட்கமுடியும் என்று கூறுகிறார்.
சத்யாவைக் குணப்படுத்த விரும்பும் நண்பர்கள் அதற்காக ஒரு வழியைத் திட்டமிடுகின்றனர். அவனுடைய காதலி ஜோதியைத் தேடிச் செல்கின்றனர். ஆனால் ஜோதிக்குத் திருமணம் நிச்சயிக்கப்பட்ட செய்தியை அறிகின்றனர். தாங்கள் படித்த கல்லூரிக்குத் திரும்பும் அவர்கள், தங்களுடன் படித்த அனைத்து நண்பர்களையும் வரச்செய்து, அவர்கள் படித்த 2000 ஆவது ஆண்டு கல்லூரி இருந்தது போன்ற பழைய வடிவத்திற்கு மாற்றுகின்றனர். இப்போது சத்யாவைக் கல்லூரிக்கு அழைத்து வருகின்றனர். கல்லூரிக்கு வரும் சத்யாவுக்கு பழைய நினைவுகள் மீள்கிறது. அவன் கல்லூரியில் படித்த காலங்களும், அவன் ஜோதியை விரும்பியதும் நினைவில் வருகிறது.
ஒருநாள் இப்போது இருக்கும் சூழல் போலியானது என்று சத்யாவிற்குத் தெரியவருகிறது. கல்லூரியில் கடைசி நாளன்று நடந்தவை அவனுக்கு ஞாபகம் வருகிறது. சத்யா தன் காதலை ஜோதியிடம் தெரிவிக்க கோயில் வாசலில் நின்றுகொண்டிருக்கும் போது அவன் தலையில் எதிர்பாராவிதமாக அடிபடுகிறது. கண் விழிக்கும் சத்யா நிகழ்காலத்திற்குத் திரும்புகிறான். சத்யா குணமடைந்ததும் நண்பர்கள் அனைவரும் பிரிந்துசெல்ல முடிவு செய்கின்றனர். பிரிவதற்கு முன் ஜோதியிடம் காதலை சொல்லும் சத்யாவின் காதலை ஏற்றுக்கொள்கிறாள் ஜோதி.
இசை
படத்தின் பாடலாசிரியர் யுவன் சங்கர் ராஜா. பாடலாசிரியர் நா. முத்துக்குமார்.
விமர்சனம்
விகடன்: இப்படத்தில் இடம்பெற்ற 'கண்கள் கலங்கிட' என்ற பாடல் கல்லூரி இறுதி ஆண்டு மாணவர்களின் பிரிவு உபச்சார விழாக்களில் இடம்பெறும் பாடலாகும்.
தமிழோவியம்.காம் : இயக்குனர் நந்தா பெரியசாமி வித்தியாசமான கதையை யோசித்த அளவிற்கு பாத்திரப்படைப்புகளைப் பற்றியும் யோசித்திருந்தால் இந்தப் படம் மகத்தான வெற்றி பெற்றிருக்கும்
வெளி இணைப்புகள்
பகுப்பு:2005 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஆர்யா நடித்துள்ள திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள்
கல்குறிச்சி ஊராட்சி (சிவகங்கை)
கல்குறிச்சி ஊராட்சி, தமிழ்நாட்டின் சிவகங்கை மாவட்டத்தில் உள்ள மானாமதுரை வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2316 ஆகும். இவர்களில் பெண்கள் 1126 பேரும் ஆண்கள் 1190 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஏரியல்
ஏரியல் என்பது ஒரு கற்பனை பாத்திரம் ஆகும். இது வால்ட் டிஸ்னி பிக்சர்ஸ்ன் 28 வது இயங்கு ஓவிய திரைப்படம் தி லிட்டில் மெர்மெய்ட் 1989 ஆம் ஆண்டில் வெளிவந்த திரைப்படத்தின் தலைப்பு பாத்திரம் ஆகும். தி லிட்டில் மெர்மெய்ட் II: ரிட்டர்ன் டு தி சீ (2000) மற்றும் நேரடி காட்சிகளாக பிரிகுவல் த லிட்டில் மெர்மெய்ட்: ஏரியல் இன் தொடக்கம் (2008) ஆகிய திரைப்படத் தொடரில் வந்தது. ஏரியல் அதிகாரப்பூர்வ அனிமேட்டட் தோற்றங்கள் மற்றும் வர்த்தகத்தில் ஜோடி பென்சன் ஏரியல் கதாபாத்திரத்திற்காக குரல் கொடுத்தார். டிஸ்னி இளவரசி அணிவரிசையில் நான்காவது இடமும்  குழந்தைகளைப் பெற்ற தாயாக வரும் ஒரே இளவரசியாகவும் இருக்கும் கற்பனை பாத்திரம் ஆகும்.
குடும்பம்
ஏரியல் ஒரு நீண்ட உடல் தோற்றம் கொண்ட கடற்கன்னி ஆவாள்.அவளது நீண்ட அலைபாயும் சிவப்பு முடி, நீலக் கண்கள், பச்சை நிற வால் பகுதி மற்றும் ஊதா நிற ஆடை முதலியன இக் கற்பனை கதாபாத்திரத்தின் வடிவம் ஆகும். திரைப்படங்கள் மற்றும் தொலைக்காட்சித் தொடர்களில் அவள் அட்லாண்டிக்கா என்ற மெர்சல்ப் என்ற நீருக்கடியில் உள்ள பேரரசின் அரசர் டிரிடன் மற்றும் ராணி அதீனாவின் ஏழாவது மகள் ஆவாள். அவள் பெரும்பாலும் கலகமூட்டுவளாக இருப்பாள். முதல் படத்தில் அவள் மனித உலகத்தின் ஒரு பகுதியில் வாழ்வாள். அவள் ஒரு கப்பல் விபத்தில் இருந்து தப்பித்து இளவரசர் எரிக்கை திருமணம் செய்கிறாள் மெலடி என்ற பெண் குழந்தை ஆவர்களுகாகு மகளாக பிறக்கிறாள்.
இந்த பாத்திரம் ஹான்ஸ் கிறிஸ்டியன் ஆண்டர்சனின் "தி லிட்டில் மெர்மெய்ட்" கதையின் தலைப்பு பாத்திரத்தை அடிப்படையாகக் கொண்டது. ஆனால் 1989 ஆம் ஆண்டின் இயக்கு ஓவிய திரைப்படத் தழுவலுக்கு சற்று வேறுபட்ட கதாபாத்திரமாக உருவானது. ஏரியல் விமர்சகர்களிடமிருந்து கலவையான வரவேற்பை பெற்றாள். டைம் போன்ற சில பிரசுரங்கள் எரிக்குக்கு மிகவும் அர்ப்பணித்தவையாக இருப்பதாகக் குறைகூறினாலும் மற்றவர்கள் அவரது கலகத்தனமான கதாப்பாத்திரத்தை பாராட்டுகின்றனர்.
பண்புகள்
ஏரியல் அரசர் டிரிடன் மற்றும் ராணி அதீனாவின் ஏழு மகள்களில் இளையவர் ஆவாள். அட்லாண்டிகாவில் உள்ள அவரது சிறந்த நண்பரும் மற்றும் அவரது தந்தையின் ஆலோசகரும் ஆன செபாஸ்டியன் அவரது தோழனாக அவள் பார்க்கிறாள். தொலைக்காட்சி தொடர் மற்றும் முதல் படத்தில் ஏரியல் பாதி மனித உலகத்துடன் ஆர்வமுடன் இருப்பதோடு ஒரு இரகசிய கோட்டையில் அவள் காண்பிக்கும் மனித கலைப்பொருட்கள் கண்டுபிடிக்க பெரும்பாலும் செல்கிறாள்.ஏரியல் அடிக்கடி கலகம் செய்பவளாக இருகிறாள். அவளுடைய சுற்றுப்புறத்தை ஆராய்வதற்காக அவள் தனியாக அலைந்து திரிகிறாள். அடிக்கடி தன் அப்பா அல்லது செபாஸ்டியனின் கட்டளையை ஏற்றுக்கொள்ளாமல் அவள் கதாபாத்திரங்களுக்கு இடையில் மோதல் ஏற்படுத்துகிறாள். முதல் திரைப்படத்திலா அவள் இளவரசர் எரிக் உடன் இருக்க விரும்புவதாகச் சித்தரிக்கப்படுகிறாள். மேலும் அவரது குரலை மனிதனாக மாற்றுவதற்கு அனுமதிக்கிறாள். கிளமெண்ட்ஸ் அவரை ஒரு வழக்கமான இளைஞனாக விவரிக்கிறார். இது தீர்ப்புகளின் பிழைகள் தொடர்பானது. அவள் அதீத ஆர்வம் கொண்டவள் மற்றும் அவளது ஆர்வம் அடிக்கடி ஆபத்தான சூழ்நிலைகளில் அவளை இட்டு செல்கிறது.
தொலைக்காட்சி நிகழ்ச்சிகளில் சித்தரிக்கப்பட்டபடி இல்லாமல் ஏரியல் என்னவெல்லாம் பொருத்தமற்ற மற்றும் அவற்றின் சூழ்நிலை என்ன என்பதை மற்றவர்கள் கவனிக்கத்கதாக திரைப்படத்தில் அமைந்தது. ஒரு ஆரம்பகால அத்தியாயத்தில் ஏரியல் ஒரு கெட்ட கூட்டத்தில் வீழ்ந்த ஒரு அனாதையான மர்போவை உதவுகிறாள். மற்றொரு எபிசோடில் ஏரியல் தவறான அதிர்ஷ்டம் கொண்டவளாக இருப்பதாகவும், அவள் தீங்கு விளைவிக்கும் என தெரிந்து உர்சுலா மற்றும் பிற வியாபாரிகளிடமிருந்து தன்னை பாதுகாக்கிறாள். ஏரியல் த ரிட்டன் டு தி சில் வயது வந்தவர் போல் தோன்றி மெலடி என்ற ஒரு பெண் குழந்தைக்கு தாயாகிறாள். அது முதல் தற்போது வரை டிஸ்னி இளவரசியாக இருந்துவருகிறாள். டிரிடன் முதல் படத்தில் ஏரியல் மகளாக பாதுகாப்புடன் இருந்தாள். மோர்ஜானா ஏரியல் மற்றும் அரசர் டிரிட்டன் அச்சுறுத்தலுக்குப் பின்னர். இளவரசர் எரிக் மாளிகையில் ஏரியல் மற்றும் மெலடினை பாதுகாக்க அரண்மனையைச் சுற்றி ஒரு சுவரைக் கட்டினார். அது அவளை பாதுகாத்தபோதிலும் அவளது ஆர்வத்தைத் தடுக்க முடியவில்லை. ஜோடி பென்சன் தன் குறளை ஏரியலின் குறளுக்காக பேசினார். ஏரியல் மீண்டும் கிளர்ச்சியடைந்தாள் அட்லாண்டிக்காவில் இசைக்கு தடை விதிக்கப்பட்டு. இருப்பினும் இசைக்குழுவினருடன் இயங்கிக்கொண்டே போகிறாள்.
மேற்கோள்கள்
பகுப்பு:ஆங்கிலத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:சிறுவர் திரைப்படங்கள் பகுப்பு:புனைவு கதைமாந்தர்கள்
பியான்சே நோல்ஸ்
பியான்சே ஜிசெல் நோல்ஸ் (Beyoncé Giselle Knowles, பிறப்பு செப்டம்பர் 4, 1981), பொதுவாக பியான்சே என்றழைக்கபட்ட ஒரு அமெரிக்க பாடகியும் நடிகையும் ஆவார். டெஸ்டினீஸ் சைல்ட் என்ற பெண்ணின் ஆர் & பி இசை குழுமத்தில் முதலாம் பாடகியாக இருந்து புகழுக்கு வந்தார். இக்குழுமம் உலகில் பல பெண்ணின் இசைக்குழுமங்களில் நிறைய ஆல்பம்களை விற்ற குழுமமாகும். 2003ல் இவரின் முதலாம் தனி ஆல்பம், டேஞ்ஜரஸ்லி இன் லவ் (Dangerously In Love) படைத்து ஐந்து கிராமி விருதுகளை வெற்றிபெற்றார். பாடல் தவிர கோல்டுமெம்பர், த பிங்க் பாந்தர், ட்ரீம்கர்ல்ஸ் ஆகிய திரைப்படங்களிலும் நடித்துள்ளார்.
2008ல் இவரும் புகழ்பெற்ற ராப் இசை கலைஞர் ஜெய்-சியும் திருமணம் செய்தார்கள்.
திரைப்படங்கள்
பகுப்பு:ஆங்கிலத் திரைப்பட நடிகர்கள் பகுப்பு:ஆபிரிக்க அமெரிக்க இசை கலைஞர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:கிராமி விருது வென்றவர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
சிவப்பு நரி
சிவப்பு நரி (ஆங்கிலப் பெயர்: Red fox, உயிரியல் பெயர்: Vulpes vulpes) என்பது உண்மையான நரிகளிலேயே மிகப் பெரியதாகும். ஊனுண்ணி வரிசையின் மிகப் பரவலாக வாழுகின்ற விலங்குகளில் ஒன்றாகும். ஆர்க்டிக் வட்டம் முதல் வட ஆப்பிரிக்கா, வட அமெரிக்கா மற்றும் ஐரோவாசியா எனப் புவியின் வட அரைக்கோளம் முழுவதும் காணப்படுகிறது. தீவாய்ப்புக் கவலை குறைந்த இனம் என பன்னாட்டு இயற்கைப் பாதுகாப்புச் சங்கத்தால் பட்டியலிடப்பட்டுள்ளது. மனிதப் பரவலுடன் இதுவும் பரவியுள்ளது. ஆத்திரேலியாவிற்கும் அறிமுகப்படுத்தப்பட்டுள்ளது.
பரிணாம வளர்ச்சி
இடது|thumb|அலாஸ்க சிகப்பு நரி
வெளி இணைப்புகள்
பகுப்பு:நரிகள்
கத்ரீனா கர்ட்
கத்ரீனா கர்ட் (Katrina Hart) (பிறப்பு:1990 மே 17) 2010 பொதுநலவாய விளையாட்டுப் போட்டியில் பெண்கள் 100 மீ டி 37 வகைப்பாடு (பெருமூளை வாதம் கொண்ட விளையாட்டு வீரர்கள்) போட்டியில் இங்கிலாந்துக்காக தங்கப்பதக்கம் வென்ற ஒரு ஆங்கில விளையாட்டு வீரர் ஆவார். இவர் 2008 கோடைக்கால இணை ஒலிம்பிக்கில் போட்டியிட்டார். ஆனால் காயம் மூலம் பின்வாங்க வேண்டிய கட்டாயம் ஏற்பட்டது. மேலும் ஐபிசி தடகள உலகப் போட்டிகளில் பல பதக்கங்களை வென்றுள்ளார்.
ஆரம்ப கால வாழ்க்கை
இவர் இங்கிலாந்தின் பர்மிங்காமில் 1990 17 இல் பெருமூளை வாதத்துடன் பிறந்தார். இவர் பெர்சோர் உயர்நிலைப் பள்ளியில் பயின்றார். மேலும் 14 வயதில் ஓட ஆர்ம்பித்தார். ஒரு வருடம் கழித்து 2005 ஆம் ஆண்டு நடந்த ஐரோப்பியப் போட்டிகளில் டி37 வகைப்பாடு 100மீட்டர் ஓட்டத்தில் வெண்கலப் பதக்கம் வென்று, பிரிட்டிசு அணியின் இளைய உறுப்பினரானார்.
விளையாட்டு வாழ்க்கை
2007 ஆம் ஆண்டில், டி 37 வகை 100மீட்டர் ஓட்டத்தில் உலகின் இரண்டாவது வேகமான இடத்தைப் பிடித்தார். டி37 200 மீட்டர் ஓட்டத்தில் மூன்றாவது வேகமான இடத்தைப் பிடித்தார். 2008 ஆம் ஆண்டு பெய்ஜிங்கில் நடந்த கோடைகால இணை ஒலிம்பிக்கிற்கு இவர் பிரிட்டிசு அணிக்கு தேர்வு செய்யப்பட்டார். 100மீட்டர் இறுதிப் போட்டிகளில் ஓடும்போது இவரது தொடை எலும்புக்கு காயம் ஏற்பட்டது. ஏழாவது இடத்தில் வந்தார். அதன் விளைவாக 200மீட்டரிலிருந்து விலகினார். இவர் தனது காயங்களால் பாதிக்கப்பட்டு விளையாட்டுக்குச் சென்றார். பின்னர் இது தனக்கு மனரீதியாக பலப்படுத்தியதாகக் கூறினார்.
இதற்கு பிறகு இவர் பாத் பல்கலைக்கழகத்தில் பயிற்சி பெற சென்றார். இவர் 2010 பொதுநலவாய போட்டிகளில் இங்கிலாந்துக்காக போட்டியிட்டார். அங்கு டி 37 வகைபாட்டில் 100மீட்டர் ஓட்டத்தில் தங்கப்பதக்கம் வென்றார். இது இவரது முதல் பெரிய சர்வதேச வெற்றியாகும். மேலும் இவர் ஒரு புதிய தனிப்பட்ட சிறந்த நேரத்தை 14.75 விநாடியாக நிர்ணயித்தார். இவர் 2011 ஐபிசி தடகள உலகப் போட்டியில்மூன்று பதக்கங்களை வென்றார். இது டி 37 வகை 200 மீட்டரில் இல் தங்கமும், டி 37 வகை 100 மீட்டரிலும், டி35-டி38 வகை 4x100 மீ ரிலேவிலும் வெண்கலம் வென்றார். 2012 ஆம் ஆண்டில் நடந்த ஐரோப்பியப் போட்டிகளில், டி 37 வகை 100மீட்டர், 200 மீட்டர் ஆகிய இரண்டிலும் வெண்கலப் பதக்கங்களை வென்றார்.
தனிப்பட்ட வாழ்க்கை
இவர் 2011 ஆம் ஆண்டில் பாத் பல்கலைக்கழகத்தில் விளையாட்டு செயல்திறன் பட்டம் பெற்றார். பறவைகளின் மீதான பயமான ஆர்னிடோபோபியாவால் அவதிப்பட்டாலும், இவர் "குருவி" என்று செல்லப்பெயர் பெற்றார். அவர் பர்மிங்காம் நகர கால்பந்து அணியின் ஆதரவாளர் ஆவார்.
குறிப்புகள்
பகுப்பு:வாழும் நபர்கள் பகுப்பு:1990 பிறப்புகள் பகுப்பு:இணை ஒலிம்பிக் விளையாட்டுக்கள் பகுப்பு:விளையாட்டு வீரர்கள்
முத்துரெங்கம்பட்டி ஊராட்சி
முத்துரெங்கம்பட்டி ஊராட்சி (Muthurengampatti Gram Panchayat), தமிழ்நாட்டின் கரூர் மாவட்டத்தில் உள்ள கிருஷ்ணராயபுரம் வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 பேர் ஆவர். இவர்களில் பெண்கள் 8291 பேரும் ஆண்கள் 7540 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆதிச்சபுரம் ஊராட்சி
ஆதிச்சபுரம் ஊராட்சி (Adhichapuram Gram Panchayat), தமிழ்நாட்டின் திருவாரூர் மாவட்டத்தில் உள்ள கோட்டூர் வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கவிப்பித்தன்
கவிப்பித்தன் (Kavipithan)  (பிறப்பு : நவம்பர் 10, 1971)  தமிழ்நாட்டின் வடமாவட்டங்களை உள்ளடக்கிய தொண்டை மண்டலத்தில் வாழும் விளிம்புநிலை மக்களின் வாழ்வியலை தொடர்ந்து எழுதிவரும் ஓர் எழுத்தாளர் ஆவார். அண்மைக்காலத் தமிழ் எழுத்தாளர்களில் முக்கியமானவராகக் கருதப்படுகிறார். ஒருங்கிணைந்த வேலூர் மாவட்டத்தில் ( இன்றைய இராணிப்பேட்டை மாவட்டம்) வாலாசாபேட்டை வட்டத்தில் உள்ள நீவாநதிக்கரை (பொன்னை ஆறு) பொன்னை நகரம் வழி அமைந்துள்ள கிராமமான வசூர் என்கிற சிற்றூரில் கவிப்பித்தன் பிறந்தார்.
இவரது இயற்பெயர் தேவராஜீ என்பதாகும். இதுவரை 5 சிறுகதைத் தொகுப்புகள், 2 நாவல்கள், 2 கவிதைத் தொகுப்புகளை எழுதியுள்ளார். பத்திரிகையாளராகப் பணியைத் துவக்கிய இவர் தற்போது தமிழக அரசின் வருவாய்த்துறையில் துணை வட்டாட்சியராகப் பணிபுரிந்து வருகிறார். இவர் எழுதிய “மடவளி” நாவல் சிறந்த நாவலுக்கான ஆனந்த விகடன் நம்பிக்கை விருதைப் பெற்றது. நீவாநதி என்ற நாவல்  எஸ்.ஆர்.எம். கல்விக் குழுமத்தின் தமிழ்ப்பேராயத்தின் புதுமைப்பித்தன் படைப்பிலக்கிய விருதை வென்றது. இவர் எழுதிய சிறுகதைகளுக்காக மேலும் சில விருதுகளையும் பெற்றுள்ளார். கல்கி, ஆனந்த விகடன் ,
தினமணி கதிர், காமதேனு, இதயம் பேசுகிறது, தமிழ் அரசி, செம்மலர், நந்தன், கீற்று.காம், மலைகள்.காம். உள்ளிட்ட பத்திரிகைகளில் கவிப்பித்தனின் படைப்புகள் வெளிவந்துள்ளன.
வாழ்க்கைக்குறிப்பு
கவிப்பித்தன் வட தமிழ்நாட்டின் வடாற்காடு மாவட்டத்தில் இருந்து பிரிக்கப்பட்ட அன்றைய வேலூர் மாவட்டம், இன்றைய இராணிப்பேட்டை மாவட்டத்தில் உள்ள வாலாசாபேட்டை வட்டத்தின் பொன்னை வழி. வசூர் என்ற சிற்றூரில் பிறந்தார். சென்னைப் பல்கலைக்கழகத்தில் விலங்கியல் துறையில் இளம் அறிவியல் பட்டமும், மதுரை காமராசர் பல்கலைக்கழகத்தில் இதழியல் மற்றும் மக்கள் தகவல் தொடர்பியலில் முதுகலைப் பட்டமும் பெற்றார். இவருக்குத் துணைவி மஞ்சுளா, மகள்கள் ஓவியா, சிந்து, மகன் நிலவழகன் ஆகியோர் உள்ளனர்.
எழுத்துலக அறிமுகம்
1993 ஆம் ஆண்டு செய்யாறு அறிஞர் அண்ணா அரசுக் கலைக்கல்லூரியில் மூன்றாம் ஆண்டு பயிலும்போது ஒரு மேகத்தின் தாகம் என்ற கவிதைத் தொகுப்பை வெளியிட்டார். அதனைத் தொடரந்து சிறுபத்திரிககைளிலும், வணிக இதழ்களிலும் புதுக் கவிதைகள் எழுதிவந்த இவர் 2007 ஆம் ஆண்டில் தனது முதல் சிறுகதைத் தொகுப்பை வெளியிட்டடார். 2015 ஆம் ஆண்டு தனது முதல் நாவலாக “நீவாநதி”யை எழுதினார்.
மேற்கோள்கள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:தமிழக எழுத்தாளர்கள் பகுப்பு:வேலூர் மாவட்ட மக்கள்
தி. இரா. வெங்கடராம சாஸ்திரி
திருவாலங்காடு ராஜு வெங்கடராம சாஸ்திரி (Thiruvalangadu Raju Venkatarama Sastri) (6 பிப்ரவரி 1874 – 2 சூலை 1953) எனுபவர் ஒரு இந்திய வழக்கறிஞரும் அரசியல்வாதியும் ஆவார், இவர் 1924 முதல் 1928 வரை மதராஸ் மாகாணத்தின் அரசு தலைமை வழக்கறிஞராக பணியாற்றினார். இவர் டி. ஆர். வி சாஸ்திரி என்றும் அழைக்கப்பட்டார்.
ஆரம்பகால வாழ்க்கை
வெங்கடராம சாஸ்திரி 1874 பெப்ரவரி 6 அன்று மாயாவரத்தில் பிறந்தார் (இப்போது மயிலாதுதுறை என்று அழைக்கப்படுகிறது). இவரது தந்தை திருவாலங்காடி ராஜு சாஸ்திரி சமஸ்கிருத அறிஞர். வெங்கடராம சாஸ்திரி மாயாவரம் நகராட்சி உயர்நிலைப் பள்ளியில் பயின்றார், 1894 இல் கும்பகோணத்தில் உள்ள அரசு கல்லூரியில் பட்டம் பெற்றார், 1898 இல் மெட்ராஸில் உள்ள சட்டக் கல்லூரியில் பி.எல் பட்டம் பெற்றார். இதன்பிறகு ஏப்ரல் 1899 இல் மெட்ராஸ் நீதிமன்ற வழக்கறிஞரான சர் பி. எஸ். சிவசாமி அய்யரிடம் பயிற்சி வழக்கறிஞராக சேர்ந்தார்.
தொழில்
தனது படிப்பை முடித்தவுடன், 1899 இல் வழக்கறிஞர் தொழில் துறைக்கு வந்த சார்த்திரி, சர் சி. பி. ராமசாமி ஐயருக்குப் பிறகு 1924 இல் மதராஸ் மாகாணத்தின் அரசு தலைமை வழக்கறிஞராக உயர்ந்தார்.
மேலும் வெங்கடராம சாஸ்திரி இந்திய லிபரல் கட்சியின் தலைவராகவும் இருந்தார். 1945 ஆம் ஆண்டில் இந்தியாவின் அனைத்து முக்கிய அரசியல் கட்சிகளின் பிரதிநிதிகள் இணைந்த்தாகவும், சிறுபான்மை பிரதிநிதிகளுக்கும் பிரதிநிதித்துவத்திற்கான ஏற்பாடுகளைக் கொண்டதான ஒரு மத்திய அரசை உருவாக்க பரிந்துரைத்தார்.
டி. ஆர். வெங்கடராம சாஸ்திரி ஆர். எஸ். எஸ்-சின் சட்டதிட்டங்களை உருவாக்கி, ராஷ்ட்ரிய ஸ்வயம் சேவக் சங்ங்கத்தின் (ஆர்.எஸ்.எஸ்) மீதான தடைய நீக்க உதவினர். இது மாதவ சதாசிவ கோல்வாக்கரின் விடுதலையை எளித்காகியது. . இவர் ஆர்.எஸ்.எஸ் அனுதாபியாகவும், கோல்வால்கரின் தனிப்பட்ட நண்பராகவும் இருந்தார்.
மரணம்
வெங்கடராம சாஸ்திரி 1953 சூலை 2 அன்று இறந்தார். அவரது மரணம் குறித்து, அப்போதைய சென்னை முதல்வராக இருந்த சி.ராஜகோபாலாச்சாரி கூறிது:
""நீதிமன்றம் சட்ட வெளிச்சத்தை இழந்துவிட்டது, நான் ஒரு நல்ல நண்பரை இழந்துவிட்டேன்..""
குறிப்புகள்
பகுப்பு:தமிழ்நாடு தலைமை வழக்குரைஞர்கள் பகுப்பு:நாகப்பட்டினம் மாவட்ட நபர்கள் பகுப்பு:1953 இறப்புகள் பகுப்பு:1874 பிறப்புகள்
திட்டப்பிழை
திட்டப்பிழை (Standard error) என்பது புள்ளியியல் அளவையின் மாதிரிப் பரவலின் விலக்கம் ஆகும்.
திட்டப்பிழை
ஒரு புள்ளியியல் அளவையின் மாதிரிப் பரவலின் திட்டவிலக்கமே திட்டப்பிழை எனப்படும். இதனை ஆங்கிலத்தில் S.E. எனக் குறிக்கப்படும். எடுத்துக்காட்டாக சராசரி x̄ ன் மாதிரிப் பரவலின் திட்டவிலக்கம் அச்சராசரியின் திட்டப்பிழை ஆகும்.
எனவே சராசரியின் திட்டப்பிழை  =
பெருங்கூறுகளில் அதிக அளவில் பயன்படுத்தப்படும் நன்கு அறிந்த புள்ளியியல் அளவைகளின் திட்டப்பிழைகள் கீழே கொடுக்கப்பட்டுள்ளன. இதில் n என்பது மாதிரியின் அளவு, σ2 என்பது முழுமைத் தொகுதியின் மாறுபாடு மற்றும் P என்பது முழுமைத் தொகுதியின் விகிதசமம் ஆகும். மேலும் Q = 1- P. n1 மற்றும் n2 என்பன இரு மாதிரிகளின் அளவுகளாகும்.
திட்டப்பிழைகளின் பயன்பாடுகள்
திட்டப்பிழையானது பெருங்கூறு கோட்பாடுகளிலும் எடுகோள் சோதனைகளுக்கு அடிப்படையாகவும் பயன்படுகிறது. பண்பளவையின் மதிப்பீட்டின் நுண்மையின் அளவீடாக செயல்படுகிறது. திட்டப்பிழையின் தலைகீழியை மாதிரியின் நுண்மை அல்லது நம்பகத்தன்மையின் அளவாகக் கொள்ளலாம்.திட்டப்பிழையானது முழுமைத் தொகுதியின் பண்பளவை அமைவதற்கான நிகழ்தகவு எல்லைகளைக் கண்டுபிடிக்க ஏதுவாக அமைகிறது.
மேற்கோள்கள்
பகுப்பு:புள்ளியியல்
வைஷ்ணவ தேவி கோயில்
மாதா வைஷ்ணோ தேவி கோயில் (Vaishno Devi Temple), அல்லது வைஷ்ணவ தேவி கோயில், என்பது இந்தியாவில் ஜம்மு-காஷ்மீர் மாநிலத்தில் வைஷ்ணோ தேவி மலையில் அமைந்துள்ள ஒரு இந்துக் கோயிலாகும். சக்தி வழிபாட்டிற்கு மிகவும் பெயர்பெற்ற புனிதத் தலமான இக்கோயிலில் பிரதான தெய்வம் மாதா ராணி, வைஷ்ணவி போன்ற பெயர்களால் வழிபடப்படுகிறார்.
கோவில்
வட இந்தியாவில் மிகவும் போற்றப்படும் வழிபாட்டுத்தலங்களில் இதுவும் ஒன்றாகும். இக்கோவில் 5200 அடிகள் உயரத்திலும், கத்ரா என்ற ஊரிலிருந்து சுமார் 12 கிலோமீட்டர் (7.45 மைல்கள்) தொலைவிலும் அமைந்துள்ளது. ஆண்டுதோறும் சுமார் 8,00,000 பக்தர்கள் வைஷ்ணவி தேவி கோவிலுக்கு அன்னையின் அருள் வேண்டி வந்து தமது காணிக்கைகளைச் செலுத்துகின்றனர். திருப்பதி வெங்கடாசலபதி கோயிலுக்குப் பிறகு மிகவும் அதிகமாக வழிபாட்டாளர்கள் திரளாக வந்து இறைவனை வழிபடும் கோவில்களில் இக்கோவில் இரண்டாவது இடத்தைப் பெற்றுள்ளது. இக்கோவிலை ஸ்ரீ மாதா வைஷ்ணோ தேவி கோவில் குழு பராமரித்து வருகிறது. உதம்பூர் என்ற இடத்தில் இருந்து கத்ரா வரை புனித யாத்திரை மேற்கொள்வதற்காக இரயில் பாதை அமைக்கப்பட்டுள்ளது. அருகிலுள்ள விமான நிலையம் ஜம்மு வானூர்தி நிலையம் ஆகும். இங்கு அதிகமான விமான போக்குவரத்து உள்ளது. அனைத்து உள்ளூர் விமான சேவை வழங்கும் நிறுவனங்களும் ஜம்மு வானூர்தி நிலையத்திற்கு சேவைகள் வழங்கி வருகின்றன.
புராண வரலாறு
திரேதா யுகத்தில், தீமை மற்றும் கொடுங்கோன்மை ஆட்சியால் பூமி சுமையாக இருந்தபோது, முப்பெரும் தேவியரும் ரேமா (லட்சுமி), உமா (காளி) மற்றும் வாணி (சரஸ்வதி) ஆகிய வடிவம் கொண்டு வைஷ்ணோ தேவியை உருவாக்கினர். ஒளிப்பிழம்பு வடிவிலான தேவி திரிகூட மலை உச்சியில் உள்ள குகையில் தோ. இதனால் அவள் மனித அவதாரம் எடுக்க முடிவு செய்தாள். அதன்படி இந்தியாவின் தெற்கு பாகத்தில் நீண்ட நாட்களாக குழந்தை பேறு கிடைக்காமல் வாழ்ந்து வந்த ரத்னாகர்சாகர்-சம்ரிதி தேவி தம்பதியர் வீட்டில் அன்னை வைஷ்ணோ தேவி பிறந்தார். குழந்தைப்பருவத்தில் அன்னை வைஷ்ணோ தேவி, திரிகுடா என அழைக்கப்பெற்றார். விஷ்ணுவின் தீவிர பக்தரான ரத்னாகர் அவரது குழந்தை பெருமாளின் அவதாரமாகக் கருதப்பட்டதால் அவர் வைஷ்ணவி என நாமம் சூட்டினார். திரிகுடாவிற்கு 9 வயது நிரம்பியதும், அவர் கடற்கரை அருகே கடும் தவம் மேற்கொள்ள தந்தையிடம் அனுமதி கேட்டார். திரிகுடா இராமன் ரூபத்தில் விளங்கும் பெருமாளை மிகவும் தீவிரமாக வழிபட்டார். ராமர் தமது படைகளுடன் சீதையைத் தேடிக்கொண்டு கடற்கரை ஓரமாக வந்தார். அவரது கண்கள் ஆழ்ந்த தியானத்தில் இருக்கும் தெய்வீக அம்சம் பொருந்திய பெண்ணின் மேல் விழுந்தது.
திரிகுடா இராமனிடம் தனது கணவராக ஏற்றுக்கொண்டதாகக் கூறினார். இராமன் அவரிடம் இந்த அவதாரத்தில் அவர் தமது மனைவியான சீதைக்கு மட்டுமே நேர்மையான கணவனாக இருக்க உறுதி பூண்டிருப்பதாக அறிவித்தார். இருந்தாலும் என்றேனும் ஒருநாள் அவரை மணந்து கொள்வதாக வாக்களித்தார். அதேசமயத்தில் இராமன் திரிகுடாவிடம் வட இந்தியாவில் நிலை கொண்டுள்ள மாணிக்க மலையில் அமைந்துள்ள திரிகுடா மலைத்தொடரில் உள்ள குகையில் தவம் மேற்கொள்ளுமாறு கேட்டுக்கொண்டார். அன்னை அவர்கள் நவராத்திரியின் பொழுது இராமன் இராவணனுக்கு எதிராக வெற்றி காண்பதற்காக நோன்பு மேற்கொண்டார். இந்த தொடர்பை நினைவு கூறுவதற்காகவே நவராத்திரியின் ஒன்பது நாட்களில், மக்கள் இராமாயணத்தைப் படிக்கும் வழக்கத்தை மேற்கொண்டுள்ளனர். இராவண வதம் நடந்த பிறகு அயோத்தியின் அரசராக பதவியேற்றுக்கொண்ட இராமன் ஒரு முதியவர் ரூபம் கொண்டு திரிகுடா தேவி முன் தோன்றி அவரை மணந்து கொள்ளும்படி வேண்டினார். வந்திருப்பது யாரென அறியாத தேவி அவரை நிராகரித்தார். பின்னர் உண்மை உருவில் வெளிவந்த இறைவன் இப்பிறவியில் ஏகபத்தினி விரதம் பூண்டிருப்பதாகவும் கலியுகத்தில் தான் மீண்டும் கல்கி அவதாரம் எடுக்கப்போவதாகவும், அப்போது அவரை திருமணம் செய்து கொள்வதாகவும் வரம் அளித்தார். மேலும் திரிகுடா மிகவும் புகழ்பெற்ற அன்னை வைஷ்ணோ தேவியாக மாறுவார் மற்றும் என்றென்றைக்கும் அமரராக நிலைத்திருப்பார் அனைத்து உலகமும் அன்னை வைஷ்ணோ தேவியின் புகழைப்பாடுவார்கள் எனவும் வரமளித்தார்.
பைரவ் நாத் கதை
காலம் செல்லச்செல்ல, அன்னை தெய்வத்தைப் பற்றிய மேலும் கதைகள் வெளிவந்தன. அது போன்ற ஒரு கதையே ஸ்ரீதரருடையது.
அன்னை வைஷ்ணோ தேவியின் மீது ஆழ்ந்த பக்தி கொண்ட ஒரு பக்தர் ஸ்ரீ-தராவார். அவர் தற்போதைய கத்ராவில் இருந்து 2 கிலோமீட்டர் தொலைவிலுள்ள ஹன்சாலி என்ற குக்கிராமத்தில் வசித்து வந்தார். ஒரு முறை அன்னை அவர்கள் அவர் முன்னால், ஒரு மிகவும் அழகான மனதை கொள்ளை கொள்ளும் இளம் பெண்ணின் உருவத்தில் காட்சி தந்தார். அந்த இளம்பெண் அடக்கமான பண்டிதரை ஒரு 'பண்டாரா' என்ற விருந்தைப் படைக்குமாறு கேட்டுக்கொண்டார். (ஆண்டிகள் மற்றும் பக்தகணங்களுக்கு உணவளிக்கும் விருந்து)
பண்டிதரும் கிராமத்திலும் அருகிலுள்ள இடங்களிலும் வசிக்கும் மக்களை விருந்துக்கு அழைக்கப் புறப்பட்டார். அவர் 'பைரவ் நாத்' என்ற பெயர் கொண்ட சுயநலம் வாய்ந்த அரக்கனையும் விருந்திற்கு அழைத்தார். பைரவ் நாத் ஸ்ரீ-தரிடம் அவர் எவ்வாறு அவருடைய தேவைகளைப் பூர்த்தி செய்ய திட்டமிட்டுள்ளாய் என்று கேட்டார். தவறுகள் நிகழ்ந்தால் அதனால் ஏற்படக்கூடிய விளைவுகளையும் சுட்டிக்காட்டினார். இதனால் கவலையுற்று பண்டிதர் அமர்ந்திருக்க, தெய்வீக அம்சம் பொருந்திய அந்தப்பெண் மீண்டும் அவர் முன் தோன்றி, அனைத்து ஏற்பாடுகளும் நடந்தேறும், அதனால் அவர் கவலைப்பட வேண்டியதில்லை என்று கூறினாள். அக்குடிசையில் 360 க்கும் மேற்பட்ட பக்தர்களை அமர வைக்குமாறு அவர் கேட்டுக்கொண்டார். அவர் வாக்களித்த படியே பண்டாரா என்ற அந்த விருந்து மிகவும் இனிதாக நடந்து முடிந்தது.
பைரவர் அவரை கொலை செய்ய முயற்சித்தபொழுது, வைஷ்ணொ தேவிக்கு மகா காளியின் உருவத்தை மேற்கொள்ள வேண்டிய கட்டாயம் ஏற்பட்டது. அன்னை இறைவியின் இந்த உருமாற்றம் தர்பார் என்ற இடத்திலுள்ள புனிதமான குகையின் வாயில் அருகே நிகழ்ந்தது. அதற்குப்பின் அன்னை தெய்வம் மிகவும் ஆக்ரோஷத்துடன் பைரவரின் தலையைத் துண்டித்தார், அதன் விளைவாக துண்டித்த மண்டை ஓடானது பைரவ் காடி என்று அழைக்கப்பெறும் புனித குகையில் இருந்து 2.5 கிலோமீட்டர் தொலைவிலுள்ள இடத்தில் சென்று விழுந்தது.
இறக்கும் தருவாயில், பைரவர் தன்னை மன்னிக்கும் படி அன்னையிடம் வேண்டிக்கொண்டார். பைரவர் முக்தி அடைவதற்காகவே அவரைத் தாக்கினார் என்பதை அன்னை தெய்வம் அறிந்திருந்தார். அவர் பைரவருக்கு மறுபிறவி என்ற காலச்சக்கரத்தில் இருந்து முக்தி அளித்தார். மேலும், ஒவ்வொரு பக்தனும், அன்னை தெய்வத்தின் தரிசனம் பெற்றபின்னர் புனித குகையின் அருகிலிருக்கும் பைரவ நாதரின் கோவிலுக்கும் தவறாமல் சென்றால் மட்டுமே பக்தர்கள் அவர்களுடைய புனித யாத்திரையின் பலனைப் பெறுவார்கள் என்ற வரத்தையும் பைரவனுக்கு அளித்து அருள் பாலித்தார். அதேநேரத்தில் வைஷ்ணொதேவி தன்னை மூன்று சூலங்களுடைய (தலைகள்) கல்லாக உருமாற்றம் செய்து கொண்டார் மேலும் என்றென்றைக்கும் மீளாத தவத்தில் தன்னை ஆட்படுத்திக் கொண்டார்.
இதற்கிடையில், பண்டிதர் ஸ்ரீ-தர் பொறுமை இழந்தார். அவர் கனவில் கண்ட அதே வழியை பின்பற்றி திரிகூட மலையை நோக்கி நடந்து இறுதியில் குகையின் வாயிலை அடைந்தார். அவர் ஒவ்வொரு நாளும் வெவ்வேறு வழிகளில் 'திரிசூலத்தை' வழிபட்டார். அவருடைய வழிபாட்டைக்கண்டு இறைவியின் உள்ளம் குளிர்ந்தது. அன்னை அவர் முன் தோன்றி அவரை வாழ்த்தினார். அந்த நாள் முதல், ஸ்ரீ-தர் மற்றும் அவருடைய குடும்பத்தினர் அன்னை வைஷ்ணொ தேவியை வணங்கி வருகின்றனர்.
அமைவிடம்
வைஷ்ணோ தேவி மலைக்கோயில் ஜம்மு நகரத்திலிருந்து 40 கி. மீ., தொலைவில் உள்ள, கத்ரா எனும் நகரத்திற்கு அருகில் 13 கி. மீ., தொலைவில், இமயமலையில் அமைந்துள்ளது. இக்கோயில் இமயமலையில் 5200 அடி உயரமுள்ள திரிகூடமலையின் உச்சியில் இருக்கும் இந்த புனித குகைக்கோயில், முப்பெரும் தேவியர்களான இலக்குமி, சரசுவதி மற்றும் காளி ஆகியோரின் உறைவிடமாகும். ஜம்முவிலிருந்து 42 கி.மி. தொலைவில் இருக்கும் இந்த குகை, 30 மி. நீளத்தையும், 1.5 மீ. உயரத்தையும் கொண்டுள்ளது.இந்த குகையின் முடிவில் சூலத்தின் மூன்று முனைகள் போல மூன்று பாறைகள் சுயம்புவாக உள்ளது அது முப்பெரும் தேவியர்களான இலக்குமி, சரசுவதி மற்றும் காளி ஆகியோரின் அருவ வடிவமாகும். பிந்தி என அழைக்கப்படும் அந்த வடிவங்களே மாதா ராணியாக வணங்கப்படுகிறது.
பக்தர்களுக்கான சேவைகள்
பதிமூன்று கிலோ மீட்டர் தொலைவை மலையில் நடந்து பயணிக்கும் பக்தர்களின் வசதிக்காக ஒவ்வொரு ஒன்றை கிலோ மீட்டர் தொலைவிற்கு இலவச கழிப்பிடங்களும், ஓய்வு எடுக்க மண்டபங்களும், தாகம், பசி நீக்கிக் கொள்ள தேனீர் கடைகளும், சிற்றுண்டிச்சாலைகளும் உள்ளது. மலைக்கோயில் பாதையில் இரவுநேரப் பயணித்தின் போது உறங்குவதற்கும் ஓய்வு எடுப்பதற்கும் மூன்று இடங்களில் வசதி செய்துள்ளனர் கோயில் நிர்வாகம். மேலும் உயரமான மலை என்பதால் பிராணவாயு குறைவாக இருக்கும். எனவே நுரையீரல் நோய் உள்ளவர்களுக்கும், அதிக இரத்த அழுத்தம் உள்ளவர்களுக்கும், கோயில் நிர்வாகம் ஆங்காங்கே மருத்துவர்களும், மருத்துவ வசதிகளுடன் கூடிய முதலுதவி மையங்கள் அமைத்துள்ளனர். மலையில் நடக்கவும், குதிரைகள் மீது ஏறி பயணிக்க முடியாத பக்தர்களின் நலன் கருதி கோயில் நிர்வாகம் வைஷ்ணோ தேவி மலைகோயிலுக்கு செல்ல ஹெலிகாப்டர் வசதி செய்துள்ளது.
கோயில் பாதுகாப்பு நடவடிக்கைகள்
இக்கோயிலுக்கு செல்வதற்கு முன் கத்ரா நகரத்தில் உள்ள கோயில் தேவஸ்தான அலுவலகங்களில் முன் அனுமதி சீட்டு பெற்றுக் கொள்வது கட்டாயமாக்கப்பட்டுள்ளது. அனுமதி சீட்டு இல்லாமல் கோயிலின் நுழைவு வாயிலை யாரும் கடந்து செல்ல முடியாது. கோயில் பாதையில் புகையிலையிலான பொருட்கள், தீப்பெட்டி, கத்தி, எளிதில் எரியும் வேதியியல் பொருட்கள் கொண்டு செல்வதை கோயில் நிர்வாகம் தடை செய்துள்ளது. மேலும் இக்கோயிலுக்கு பாக்கித்தானிய தீவிரவாதிகளின் அச்சுறுத்தல் இருப்பதால் மலைக்கோயில் முழுவதும் 24 மணிநேரமும் கோயில் பாதுகாப்பு படையினர், மாநில, மத்திய அரசுகளின் காவல் படையினரின் தீவிர கண்காணிப்பில் உள்ளது. மலைக்கோயிலுக்கு பக்தர்கள் செல்லும் பாதை முழுவதும் இருபுறங்களிலும் இரும்புவேலி அமைக்கப்பட்டுள்ளது. இதனால் பக்தர்கள் பாதுகாப்பு உணர்வுடன் வைஷ்ணோ தேவி மலைக்கோயிலுக்கு பயணிக்கலாம்.
கோயில் நிர்வாகம்
சம்மு காசுமீர் மாநில ஆளுனரின் தலைமையில் அமைந்துள்ள வைஷ்ணோ தேவி கோயில் நிர்வாகக் குழு இக்கோயிலின் நிர்வாகத்தை கண்காணிக்கிறது.
பார்க்க வேண்டிய மற்ற இடங்கள்
காலபைரவர் கோயில் (பைரவ்நாத்) (வைஷ்ணோ தேவி கோயிலுக்கு மேல் உள்ளது)
Bibliography
பகுப்பு:இந்து யாத்திரைத் தலங்கள் பகுப்பு:சம்மு காசுமீரில் உள்ள இந்துக் கோயில்கள் பகுப்பு:இந்து பெண் தெய்வங்கள் பகுப்பு:உதம்பூர் மாவட்டம்
அல் அமீன் (துடுப்பாட்டக்காரர்)
அல் அமீன் (Al Amin, பிறப்பு: செப்டம்பர் 6 1972), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம், பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார் .மேலும் வங்காளதேச பிரீமியர் லீக் போட்டிகளில் பரிசல் புல்ஸ் அணிக்காக இருபது20 போட்டிகளில் விளையாடி வருகிறார். ராஜாஷி பல்கலைக்கழகத்தில் பயின்றார்.
தேர்வுத் துடுப்பாட்டம்
2013 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. அக்டோபர் 21, இல் தாக்காவில் நடைபெற்ற நியூசிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 1 பந்துகளில் இறுதிவரை ஆட்டமிழக்காமல்  இருந்தார் ஆனால் ஓட்டங்களை எடுக்கவில்லை. பின் பந்துவீச்சில் துவக்க ஓவர்களை வீசினார். இதில் 16 ஓவர்கள் வீசினார். அதில் 3 ஓவர்கள் மெய்டனாகும். 58 ஓட்டங்களை விட்டுக்கொடுத்து 1 இலக்கினைக் கைப்பற்றினார். இவரின் பந்துவீச்சுசராசரி 3.62 ஆகும். இந்தப்போட்டி சமனில் முடிந்தது.
இறுதிப் போட்டி
2014 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. அக்டோபர் 25, இல் தாக்காவில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 15 பந்துகளில் 9 ஓட்டங்கள் எடுத்தார். பின் பந்துவீச்சில் துவக்க ஓவர்களை வீசினார். இதில் 14 ஓவர்கள் வீசினார். அதில் 1 ஓவர் மெய்டனாகும். 45 ஓட்டங்களை விட்டுக்கொடுத்து 3 இலக்கினைக் கைப்பற்றினார். இவரின் பந்துவீச்சுசராசரி 3.21 ஆகும். இந்தப்போட்டி சமனில் முடிந்தது.பின் இரண்டாவது ஆட்டப் பகுதியின் பந்துவீச்சில் துவக்க ஓவர்களை வீசினார். இதில் 8 ஓவர்கள் வீசினார். அதில் 2 ஓவர் மெய்டனாகும். 25 ஓட்டங்களை விட்டுக்கொடுத்து 1 இலக்கினைக் கைப்பற்றினார்.இந்தப் போட்டியில் வங்காளதேச அணி 3 இலக்குகள் வித்தியாசத்துல் வெற்றி பெற்றது.
ஒருநாள் போட்டிகள்
2014 ஆம் ஆண்டில் இலங்கைத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. பெப்ரவரி 17, தாக்காவில் நடைபெற்ற இங்கிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் 2 பந்துகளில் 2 ஓட்டங்கள் எடுத்தார். பின் பந்துவீச்சில் 8 ஓவர்கள் வீசினார். இதில் 1ஓவர் மெய்டனாகும். 34 ஓட்டங்களை விட்டுக் கொடுத்து 1 இலக்கினைக் கைப்பற்றினார்.இந்தப் போட்டியில் இலங்கை அணி 13 ஓட்டங்கள் வித்தியாசத்தில் வெற்றி பெற்றது.
பன்னாட்டுஇருபது20
2016 ஆம் ஆண்டிற்கான 2016 ஐசிசி உலக இருபது20 தொடரில்  மார்ச் 26, கொல்கத்தாவில்  நடைபெற்ற நியூசிலாந்துத் துடுப்பாட்ட அணிக்கு எதிரான பன்னாட்டு இருபது20  போட்டியில் இவர் விளையாடினார்.இந்தப் போட்டியில் 2 பந்துகளில் ஓட்டங்கள் எதுவும் எடுக்காமல் சோதியின் பந்துவீச்சில் ஆட்டமிழந்தார். பின் பந்துவீச்சில் 4 ஓவர்கள் வீசினார். 27 ஓட்டங்களை விட்டுக் கொடுத்து 2 இலக்கினைக் கைப்பற்றினார்.இந்தப் போட்டியில் இலங்கை அணி 13 ஓட்டங்கள் வித்தியாசத்தில் வெற்றி பெற்றது. இந்தப் போட்டியில் நியூசிலாந்து அணி 75 ஓட்டங்கள் வித்தியாசத்தில் வெற்றி பெற்றது.
சான்றுகள்
கிரிக்இன்ஃபோ – Player profile
பகுப்பு:வங்காளதேசத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
எண்ணாயிரம் மீட்டரை மீறும் மலைகள்
எண்ணாயிரத்தவை (eight-thousanders) அல்லது எண்ணாயிரம் மீட்டரை மீறும் மலைகள் என்பது கடல் மட்டத்திலிருந்து 8,000 மீட்டர் (26,247 அடி) அல்லது அதற்கு மேற்பட்ட உயரமான பதினான்கு தனித்தனி மலைகளைக் குறிக்கும் சொற்றொடராகும். இவை அனைத்தும் ஆசியாவில் இமாலய மலைத்தொடர் மற்றும் கரக்கோரம் மலைப் பகுதிகளில் அமைந்திருக்கின்றன. இமயமலைத் தொடரில் மட்டுமே 8,000 மீட்டரை மீறும் மலைகள் உள்ளன. உலகில் வேறு எங்கும் 7,000 மீட்டர் உயர மலைகள் கூடக் கிடையாது என்பது குறிப்பிடத்தக்கது.
வெளி இணைப்புகள்
பகுப்பு:மலைகள்
தொற்று விழி வெண்படல அழற்சி
கன்ஜக்டிவாவில் பாக்டீரியா (உ.ம்.ஸ்டெபைலோ காக்கி) மூலம் தொற்று ஏற்படுகிறது. இவை பரவும் முறை கைகளிலிருந்து உண்டாகும். கண்ணிற்கு தொடுதல் மூலமாகவும் அல்லது வைரஸ் தாக்குதலினால் சாதாரணச் சளி, தொண்டைப்புண், தட்டம்மை, வைரஸ் கன்ஜக்டிவிடிஸ் மூலமும் பரவும். இது ஓர் தொற்று நோயாகும். இந்நோய் பள்ளிகளில் மற்றும் கூட்டமாக வாழ்பவர்களிடம் வேகமாகப் பரவும்.
வெளி இணைப்பு:
http://en.wikipedia.org/wiki/Conjuctivitis#Bacterial
பகுப்பு:நோய்கள்
இலைலா தியாப்ஜி
இலைலா தியாப்ஜி (Laila Tyabji) (பிறப்பு 2 மே 1947) ஓர் இந்திய சமூக சேவகரும், வடிவமைப்பாளரும், எழுத்தாளரும், கைவினை ஆர்வலரும் ஆவார். இந்தியாவில் பாரம்பரிய கைவினைப்பொருட்களின் மறுமலர்ச்சிக்காக வேலை செய்யும் தில்லியை தளமாகக் கொண்ட தஸ்த்கர் என்ற அரசு சார்பற்ற அமைப்பின் நிறுவனர்களில் ஒருவர். 2012இல் இந்திய அரசு பத்மசிறீ விருது வழங்கி கௌரவித்தது. இந்திய ஆட்சிப்பணி அதிகாரியாகவும் மூத்த இராசதந்திரியாகவும் இருந்த மறைந்த பத்ருதீன் தியாப்ஜியின் மகளாவார்.
சுயசரிதை
இலைலா தியாப்ஜி தில்லியில் 2 மே 1947இல் பிறந்தார். இந்திய அரசு ஊழியரான அவரது தந்தைக்கு நான்கு குழந்தைகளில் ஒருவராக பிறந்தார். இவரது ஆரம்ப பள்ளிப்படிப்பு வெளிநாடுகளில் உள்ள பள்ளிகளிலும், தேராதூனில் உள்ள வெல்ஹாம் பெண்கள் பள்ளியிலும் இருந்தது. பின்னர் இவர் வதோதரா எம்எஸ் பல்கலைக்கழக நுண்கலை பீடத்தில் கலைப் படிப்பைத் தொடர்ந்தார். பின்னர், இவர் ஒரு சுயாதீன வடிவைமைப்பாளாராக ஒரு தொழிலைத் தொடங்க இந்தியாவுக்குத் திரும்புவதற்கு முன், பிரபல சப்பானியரான அச்சு தயாரிப்பாளர் கலைஞர் தோஷி யோஷிவிடம் படிக்க சப்பானுக்குச் சென்றார். இவரது பணிகளில் வரைகலை மற்றும் உட்புற வடிவமைப்பு, நாடகங்களுக்கான ஆடைகள் மற்றும் அரங்க வடிவைப்பு ஆகியவை அடங்கும்.
குசராத்து மாநில கைத்தறி மற்றும் கைவினைப் பொருட்கள் மேம்பாட்டுக் கழகம், கச்சு பாரம்பரியத்தின் பாரம்பரிய கைவினைப் பொருட்களை ஆவணப்படுத்தவும், புத்துயிர் பெறவும், வடிவமைக்கவும் இவரிடம் கேட்டபோது இவரது வாழ்க்கையில் திருப்புமுனை ஏற்பட்டது. 3 மாதங்களுக்குள் முதலில் நிர்ணயிக்கப்பட்ட பணி பின்னர் ஆறு மாதங்களாக நீட்டிக்கப்பட்டது. கட்சில் இருந்து திரும்பிய தியாப்ஜி, இந்திய கலை மற்றும் கைவினைப்பொருட்களை கையாளும் தாஜ் குழுமத்தின் விடுதிகளால் நடத்தப்படும் ஆடம்பர வாழ்க்கை முறை கடைகளின் சங்கிலியான தாஜ் கஜானாவின் வணிகராக பணியாற்றினார். இருப்பினும், சிறிய கிராமப்புற கைவினைஞர்களைப் பெறுவதில் உள்ள சிரமங்கள் மற்றும் முக்கிய சில்லறை விற்பனைச் சங்கிலியின் நிலையான பகுதியாக மாறுவது கைவினைஞர்களுக்கும் நகர்ப்புற வாங்குபவர்களுக்கும் இடையே ஒரு பாலமாக செயல்படும் ஒரு அமைப்பைத் தொடங்கும் யோசனையை இவருக்கு அளித்தது.
இதே போன்று அக்கறையுடனும் யோசனைகளையும் கொண்ட பார்சி பெண்ணான பன்னி பேஜுடனான சந்திப்பும், பல விவாதங்களுக்கும், கூட்டங்களுக்குப் பிறகும், 1981இல் தியாப்ஜி மற்ற ஐந்து பெண்களுடன் இணைந்து தஸ்த்கரை நிறுவினார். in 1981   பாரம்பரிய கைவினைஞர்களுக்கு வடிவமைப்பு, தயாரிப்பு மேம்பாடு, சந்தை தகவல் மற்றும் தொழில்முனைவோர் பயிற்சி ஆகியவை முக்கிய சந்தையில் தங்கள் இடத்தை மீண்டும் பெற உதவும்.
கைவினைஞர்கள் தங்கள் சொந்த தயாரிப்புகளை மெட்ரோ சந்தையில் விற்க நேரடியாக வந்த தஸ்த்கரி பஜார்கள், விற்பனை வாய்ப்பாகவும், நகர்ப்புற வாடிக்கையாளர்களை இதுவரை சந்திக்காத கைவினைஞர்களுக்கான கற்றல் இடமாகவும் இருந்தன. அந்த நேரத்தில் இது ஒரு புதுமையான யோசனை - அதிலிருந்து அதிகம் பின்பற்றப்பட்டது. துவக்க தஸ்த்காரி பஜார் புதுதில்லியில், அதே ஆண்டு திரிவேணி கலா சங்கத்தில் நடைபெற்றது. மும்பை, கொல்கத்தா, புனே, பெங்களூரு, சென்னை மற்றும் பிற இந்திய நகரங்களில் பஜார்கள் தொடர்ந்து, வருடாந்திர நிகழ்வுகளாக மாறியது.
விருதுகளும் அங்கீகாரங்களும்
2003 ஆம் ஆண்டில், நியூயார்க்கில் நடைபெற்ற முதலீட்டு விழாவின் முதல் ஆசிய மற்றும் இரண்டாவது ஒட்டுமொத்த விருதைப் பெற்ற கைவினைஞர்களின் கைவினைப் பாதுகாப்புக்கான தியாப்ஜிக்கு உதவி வழங்கப்பட்டது. பதினோரு வருடங்கள் கழித்து 2012 இல், இந்திய அரசு இவருக்கு நான்காவது மிக உயர்ந்த இந்திய குடிமகன் விருதான பத்மசிறீ வழங்கி கௌரவித்தது. லூதியானா, தேசிய உடையலங்கார தொழில்நுட்பக் கல்லூரியின் வாழ்நாள் சாதனையாளர் விருது இந்திய சாதனைகளின் களஞ்சியமான லிம்கா சாதனைகள் புத்தகம், இலைலா தியாப்ஜியை ஆண்டின் சிறந்த நபராக 2014 இல் பட்டியலிட்டது.
வெளி இணைப்புகள்
பகுப்பு:சமூக சேவகர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1947 பிறப்புகள்
ரே கல்வெட்டுக்கள்
ரே கல்வெட்டின் தமிழ் மொழிபெயர்ப்பு: இந்தோ-கிரேக்கப் பேரரசர் மெனாண்டரை மன்னாதி மன்னர், பெரும் மீட்பர் மற்றும் வெல்லமுடியாதவர் எனக்குறிப்பிட்டுள்ளது.
உசாத்துணை
பதேபூர் மாவட்டம் பிராகிருத கல்வெட்டுகள் பகுப்பு:இந்தியக் கல்வெட்டுகள் பகுப்பு:பிராகிருதம் பகுப்பு:இந்தியத் தொல்லியற்களங்கள்
காமாட்சியின் கருணை
காமாட்சியின் கருணை 1978 ஆம் ஆண்டு வெளிவந்த தமிழ்த் திரைப்படமாகும். கே. நாராயணசாமி இயக்கத்தில் வெளிவந்த இத்திரைப்படத்தில் முத்துராமன், ஜெயலக்ஸ்மி மற்றும் பலரும் நடித்துள்ளனர்.
பகுப்பு:1978 தமிழ்த் திரைப்படங்கள்‎
அல்பேர்ட் ஐயர்மோங்கர்
அல்பேர்ட் ஐயர்மோங்கர்  (Albert Iremonger , பிறப்பு: சூன் 15 1884, இறப்பு: மார்ச்சு 9 1958) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1906-1910 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அல்பேர்ட் ஐயர்மோங்கர் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1884 பிறப்புகள் பகுப்பு:1958 இறப்புகள்
கிரெசுகில்
கிரெசுகில் (Cresskill) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 2.07 சதுர கிலோ மீற்றர் பரப்பளவைக் கொண்டுள்ளது. இதில் 0.01 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 2.06 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,573 ஆகும். கிரெசுகில் நகரத்தின் மக்கள் தொகை அடர்த்தி ஒரு கிலோ மீற்றருக்கு 4,154.5 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
லோகோபோர்ட்
லோகோபோர்ட் என்பது லயன்பிரிட்ச்சு என்ற நிறுவனத்தின் உரிமையுடைய ஒரு மொழிபெயர்ப்பு மென்பொருளாகும். இது ஒரு கணினி உதவியுடைய மொழிபெயர்ப்புக் (Computer Assisted Translation) கருவியாகும். இக்கருவியானது முன்பே மொழிபெயர்க்கப்பட்ட சொற்களை நிகழ்நிலை மையத் தரவுத்தளத்திலுள்ள (Online central database) மொழிபெயர்ப்பு நினைவகத்தில் தேக்கி வைத்து மீண்டும் அது போன்ற சொற்கள் மொழிபெயர்க்கும் போது எடுத்துக் கொடுத்து உதவுகின்றன. இதன் மொழிபெயர்ப்பு முழுவதுமே முந்தைய மொழிபெயர்ப்புகளையே முற்றிலும் சார்ந்த்துள்ளது.
உசாத்துணை
பகுப்பு:மொழிபெயர்ப்பு மென்பொருள் பகுப்பு:தனியுடைமை மென்பொருட்கள்
தொழில்நுட்ப கணிப்பு மற்றும் சமூக மாற்றம்
தொழில்நுட்ப முன்னறிவிப்பு மற்றும் சமூக மாற்றம் (முன்னர்: தொழில்நுட்ப கணிப்பு) எல்செவியால் வெளியிடப்பட்ட ஒரு உயர்ந்த மதிப்பாய்வு கல்வி இதழாகும், இது எதிர்கால ஆய்வுகள், தொழில்நுட்ப மதிப்பீடு மற்றும் தொழில்நுட்ப முன்கணிப்பு ஆகியவற்றை விவாதிக்கிறது. நடைமுறையில் கவனம் செலுத்துகின்றன, மேலும் 1969 முதல் வெளியிடப்பட்டுள்ளது.
வெளி இணைப்புகள்
பகுப்பு:ஆங்கில இதழ்கள்
சாத்கபர்
சாத்கபர் (Saat Kabar) என்பது கர்நாடக மாநிலம், பிஜப்பூரில் அமைந்துள்ள ஒரு சுற்றுலா தளம் ஆகும். இங்குதான் அப்சல் கான் மற்றும் அவரின் அறுபது (60) மனைவிகளின் கல்லறைகள் அமைந்துள்ளன. இந்தக் கல்லறைகள் குறித்து நிலவும் கதை பின்வறுமாறு மாராத்திய மன்னர் சத்ரபதி சிவாஜியின் மீது அப்சல் கான் போர் தொடுத்ததே இக்கல்லறை அமைய காரணம். சோதிடத்தின் மீது மிகுந்த நம்பிக்கை கொண்ட அப்சல் கான் தமது தலைமை சோதிடரை அழைத்து சிவாஜியின் மீது போர் தொடுத்தால் போரில் வெற்றி பெற முடியுமா என வினவினான். அதற்கு தலைமை சோதிடர், சிவாஜி மீது போர் தொடுத்தல் போரில் நிச்சயம் நீ  கொல்லப்படுவாய் என கூறினார். இதைக்கேட்டு மனமுடைந்த அப்சல் கான் ஒரு வேளை தாம் போரில் தோற்று உயிரிழந்தால் தம் அறுபது மனைவிகளும் வேறு ஒருவரை திருமணம் செய்து கொள்வார்கள் என பயந்தான். அதனால் தம் அறுபது மனைவிகளையும் ஒரே இடத்தில் கூடச் செய்து தமது படை வீரர்களை விட்டு கொல்ல முடிவு செய்தான். அவர்களில் இருவர் தப்பிவிட அவர்களையும் தேடி கண்டுபிடித்து கொலை செய்தான். பிறகு அறுபது சடலங்களும் உள்ளதா என உறுதி செய்து கொண்டு போருக்கு புறப்பட்டான். போரில் சோதிடர் கூறியபடியே அப்சல் கான் சிவாஜியால் புலி நகத்தால் கிழித்துக் கொல்லப்பட்டான்.
மேற்கோள்கள்
பகுப்பு:பிஜாப்பூர் மாவட்டம் பகுப்பு:கர்நாடக சுற்றுலாத் தலங்கள்
தலபுராணங்கள்
இந்து சமயக் கோவில்களின் பழம்பெருமையினையும் வரலாற்றுச் சிறப்பினையும் எடுத்துவிளக்கும் நூல்களே தலபுராணங்களாகும்.
புராணம் என்பது பழைமையானது, புராதனமானது எனப்படும். பழைமையான திருத்தலங்களின் பெருமையைப் பற்றிப் பிற்காலத்தவரும், நெடுந்தூரம் பயணம் செய்து வந்து தரிசிக்க முடியாதவரும் அறிந்து கொள்ளவும், அவாலயத்தின் புகழைப் பாடவும் முயன்ற புலவர்கள், தேவாரங்கள் மூலம் பாடல்பெற்ற தலங்களின் பெருமையைப் பாட்டினால் தாமும் பாடியதால் தோன்றியவையே தலபுராணங்களாகும். இவை, அத்தலங்களிலே எழுந்தருளியிருக்கும் இறைவன், அருட்செயல்கள், துன்பங்களையும் நோய்களையும் நீக்கவல்ல தீர்த்தங்கள் என்பவற்றின் சிறப்புக்களை எடுத்துரைக்கின்றன.
இவை குறிப்பாக கி.பி பன்னிரண்டாம் நூற்றாண்டு காலப்பகுதிலேயே தோற்றம் பெற்றனவாகக் கொள்ளப்படுகின்றன. தல புராணங்களில் முதலாவதாகத் தோன்றியது பெரும்பற்றப்புலியூர் நம்பி என்பவர் எழுதிய திருவிளையாடற்புராணம். ஆயினும் தொடர்ந்து வந்த காலப்பகுதியில் குறிப்பாக 14 முதல் 16 வரையான நூற்றாண்டுகளில் அந்நியரின் ஆதிக்கமும் சமூகக் குழகப்பங்களும் ஏற்பட தலபுராணங்களின் தோற்றமும் மங்கிப் போய்விட்டது. பின்னர் விஜயநகர நாயக்க மன்னர்களின் ஆட்சி தமிழகத்தில் நிலைபெற்றுவிட தலபுராணங்களும் மேலும் பெருக்கமாய்த் தோன்றத் தொடங்கின.
ஒவ்வாமை விழி வெண்படல அழற்சி
ஒவ்வாமை விழி வெண்படல அழற்சி (Allergic conjunctivitis) என்பது விழிச்சவ்வு ஒவ்வாமையினால் அழற்சி அடைவதைக் குறிக்கும். ஒவ்வாமையை உண்டு பண்ணும் பலவகைப் பொருள்களான அழகு சாதனப் பொருள்கள், தொடுவில்லைகளைச் சுத்தமாக்கும் திரவம், மற்றும் மகரந்தத் தூள் போன்றவைகளால் ஏற்படுகிறது.
தலபுராணங்கள்
தல புராணங்களின் செய்திகள் மக்களுக்கு எழுச்சி தரும் இன்ப ஊற்றுக்களாகவும், அந்நியரது தாக்குதலினால் அல்லலடைந்து மனங்குன்றியிருந்த மக்களுக்கு புத்துயிர் தருவனவாகவும் அமைந்ததால், மக்கள் மத்தியில் பெருஞ்செல்வாக்கு மிக்கனவாகத் திகழ்ந்தன. இதனால், இவற்றைப் பாடிய புலவர்களை மக்கள் புகழத் தொடங்கினர். இதனால், வறுமையில் வாடிய புலவர்களும் திருக்கோவில்களைப் புகழ்ந்துபாடி உணவும், பெயரும் பெற்றனர். இந் நிலை 19ஆம் நூற்றாண்டின் இறுதிவரையிலும் தொடர்ந்ததால் பல்வேறு தலபுராணங்கள் தோற்றம் பெற்றன.
கௌசல் கிசோர்
கௌசல் கிசோர் (Kaushal Kishore) உத்தரப் பிரதேச பாரதிய ஜனதா கட்சி அரசியல்வாதியும், நாடாளுமன்ற மக்களவை உறுப்பினரும், 7 சூலை 2021 முதல் இந்திய வீட்டுவசதி மற்றும் நகர்ப்புற விவகாரங்கள் அமைச்சகத்தின் இணை அமைச்சரும் ஆவார்.
ஒவ்வாமை விழி வெண்படல அழற்சி
மேற்கோள்கள்
பகுப்பு:நோய்கள் பகுப்பு:குறுங்கட்டுரைகள் பகுப்பு:கண்
கௌசல் கிசோர்
மேற்கோள்கள்
பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:1960 பிறப்புகள் பகுப்பு:உத்தரப் பிரதேச அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய அமைச்சர்கள்
தலபுராணங்கள்
பெரும்பாலான தலபுராணங்கள் இறைவனும் இறைவியும் எழுந்தருளி, தேவர்கள் - முனிவர்களுக்கு அருள்செய்த வகையை கூறுகின்றன. இதனால் இவை, தெய்வநம்பிக்கை, சமய நம்பிக்கை என்பவற்றை அடிப்படையாகக் கொண்டு கோயில் வழிபாடு, பூசை, விழாக்கள், விரதங்கள் என்பவற்றின் பயனையும், சரியை கிரியைத் தொண்டு என்பவற்றையும் தெளிவாக விளக்குகின்றன. இவை, மனிதர்களைப் பாடி பொருளை மாத்திரம் சேர்ப்பதைவிட, இறைவனைப் பாடி இம்மைக்கும் மறுமைக்குமாக அருளைப் பெறல் வேண்டும் என்பதை நோக்காகக் கொண்டு வலியுறுத்துவன.
ஆத்தர் ஐசாக்
வெளி இணைப்பு
ஆத்தர் ஐசாக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
தலபுராணங்கள்
வகைகள்
தலப்புராணங்கள்,
ஆத்தர் ஐசாக்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1916 இறப்புகள்
தலபுராணங்கள்
வகைகள்
இவற்றுள் சில:
தல புராணங்கள்
ஸ்ரீ சரசுவதி மகால் நூலகம் - ஆய்வு மையம் திருவாவடுதுறை ஆதீனம், திருவாவடுதுறை; உள்ள நூல்களின் பட்டியல்
தலபுராணக் கதை
இந்திய அளவிலான புராணக் கதைகளில் இடம் பெறும் ஏதேனுமோர் கதையை, அது நிகழ்ந்தது இந்த ஊரில்தான் என எழுதுவர். எனவே இந்திய அளவிலான புராணக்கதையானது பல கோயில்களின் தலபுராணங்களுடன் தொடர்புபடுத்தப்பட்டிருக்கும்.
வெளி இணைப்புகள்
பகுப்பு: தமிழ் இலக்கியம் பகுப்பு:இந்து சமய நூல்கள்
3880 கைசர்மன்
3880 கைசர்மன் என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
மேற்கோள்கள்
பகுப்பு:சிறுகோள்கள்
தேசிய திறன் மேம்பாட்டு முகமை
தேசிய திறன் மேம்பாட்டு முகமை (National Skill Development Agency) இந்தியாவில் இளைஞர்களின் வேலைவாய்ப்பை அதிகரிக்க முயற்சிக்கும் ஒரு அமைப்பாகும். இது முழு தன்னாட்சி அமைப்பு. இது இந்திய மத்திய அமைச்சரவையின் ஒப்புதலின் பேரில் அமைக்கப்பட்டது. மே 9, 2013 அன்று, மத்திய அமைச்சரவை இந்த அமைப்பை உருவாக்க ஒப்புதல் அளித்தது.
இந்திய மத்திய அமைச்சரவை ஜனவரி 31, 2013 அன்று ஒரு கூட்டத்தை நடத்தியது. இதில் தேசிய திறன் மேம்பாட்டு முகமையை உருவாக்கும் திட்டத்திற்கு முதலில் ஒப்புதல் அளிக்கப்பட்டது, பரிந்துரைக்கப்பட்ட திட்டத்தை அமைச்சர்கள் குழு பரிசீலித்த பின்னர். ஐக்கிய முற்போக்குக் கூட்டணி ( யுபிஏ ) அரசாங்கம் இந்த முன்மொழிவுக்கு ஒப்புதல் அளித்தது.
கொள்கை, கட்டமைப்பு, தரங்கள்
தேசிய திறன் மேம்பாடு மற்றும் தொழில் முனைவுத் திறன் கொள்கை 2015-ஆம் ஆண்டில் தொடங்கப்பட்டது. இந்தியப் பிரதமர் நரேந்திர மோடி, 2015 ஆம் ஆண்டில் தேசிய திறன் மேம்பாட்டு இயக்கத்தை தொடங்கிவைத்தார். பயிற்சிக் கட்டணம், நடைமுறைகள், மதிப்பீடு, சான்றளிப்பு உள்ளிட்ட பொது நெறிகள் 2015 ஆம் ஆண்டில் தொடங்கப்பட்டது. பொது நெறிகள், இதர அமைச்சகங்களின் திட்டங்களுடன் ஒருங்கிணைக்கப்பட்டது. தேசிய திறன் தகுதி கட்டமைப்பு அமலாக்கத்தின் மூலம் நான்கு ஆண்டுகளில் சுமார் 2 ஆயிரம் தகுதிகள் உருவாக்கப்பட்டன.